पाएं अपने शहर की ताज़ा ख़बरें और फ्री ई-पेपरडाउनलोड करें
स्कीम 2 स्थित जुबलीबास में रहने वाली 32 वर्षीय मीनू सैनी की मंगलवार काे संदिग्ध माैत हा़े गई। वह कालाकुआं स्थित जलदाय विभाग कार्यालय में जेईएन थी। मीनू का पति कपिल सैनी केनरा बैंक की शाखा तेजमंडी में मैनेजर है। पुलिस की प्रारंभिक जांच में सामने आया है कि मीनू की माैत फांसी लगाने से हुई।
वहीं महिला थाने में उसके पति सहित अन्य ससुराल वालाें के खिलाफ दहेज हत्या का मामला दर्ज कराया गया है। पुलिस ने मृतक जेईएन के पति कपिल सैनी काे हिरासत में लिया है। अन्य ससुरालवाले फरार बताए गए हैं। महिला थानाधिकारी चौथमल ने बताया कि लादिया गेट निवासी अनुराग पुत्र लक्ष्मीनारायण सैनी ने रिपोर्ट दर्ज कराई कि उसकी बहन मीनू की शादी 4 मार्च 2017 काे कपिल पुत्र बाबूलाल सैनी से हुई थी।
शादी के कुछ महीने बाद ही मीनू काे उसके पति, देवर, सास, ननद आदि ने दहेज के लिए परेशान करना शुरू कर दिया। इस बीच-बीच वे ससुरालवालाें की कुछ मांगें पूरी करते रहे। इसके बावजूद मीनू काे दहेज लाने के लिए तंग किया जा रहा था। मीनू काे उसके पति कपिल व देवर सचिन सैनी द्वारा लगातार मारपीट व मानसिक प्रताड़ना दी जा रही थी।
सास, ससुर, ननद अर्चना, मुकेश सैनी, देवरानी वर्षा सैनी भी उसे प्रताड़ित करती थी। मंगलवार सुबह करीब 9.30 बजे मीनू के ससुराल वालाें ने फाेन कर बताया कि मीनू की माैत हाे गई है और सोलंकी हॉस्पिटल बुलाया। वहां पहुंचे ताे हॉस्पिटल के बाहर खड़ी कार में मीनू का शव रखा था।
उसके गले, सिर, हाथ व शरीर पर चाेट के निशान थे। रिपाेर्ट में कहा है कि मीनू का डेढ़ साल बेटा डेविस है, जिसकी जान काे खतरा है। डेविस काे उसके नाना-नानी काे साैंपा जाए। आरोपियों के खिलाफ दहेज हत्या का मामला दर्ज किया है।
डेढ़ साल का बेटा नाना-नानी काे साैंपा
मामले के जांच अधिकारी सिटी सीओ विकास सांगवान व काेतवाली थानाधिकारी राजेश शर्मा ने माैका मुआयना किया। एफएसएल टीम ने माैके से साक्ष्य एकत्र किए। सिटी सीओ सांगवान ने बताया कि मृतका के पति कपिल सैनी काे हिरासत में लिया है। उससे मीनू की माैत के संबंध में पूछताछ की जा रही है। प्रथम दृष्ट्या जांच में सामने आया है कि मीनू की माैत फांसी लगाने से हुई। उसके डेढ़ साल के बेटे डेविस काे नाना-नानी काे साैंप दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn